
RAZLOG DONOŠENJA 
	        Pravna osnova za donošenje Plana djelovanja civilne zaštite Virovitičko-podravske županije sadržana je u članku 17. Zakona o sustavu civilne zaštite („Narodne novine“ broj 82/15, 118/118, 31/20, 20/21 i 114/22) i članku 22. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj: 66/21) te članku 19. Statuta Virovitičko-podravske županije („Službeni glasnik“ Virovitičko-podravske županije broj  02/21).
       Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.
         Virovitičko-podravska županija dužna je jačati i nadopunjavati spremnost postojećih operativnih snaga sustava civilne zaštite svom području sukladno procjeni rizika od velikih nesreća i planu djelovanja civilne zaštite, a ako postojećim operativnim snagama ne može odgovoriti na posljedice utvrđene procjenom rizika, dužna je osnovati dodatne postrojbe civilne zaštite.
         Plan djelovanja civilne zaštite temeljni je operativni dokument koji definira organizaciju, postupke i koordinaciju svih nadležnih službi i građana u slučaju velikih nesreća ili katastrofa. Služi kao vodič za zaštitu i spašavanje ljudi, životinja i imovine.

Sastav radne skupine/nadležnog tijela koje je izradilo nacrt propisa, općeg akta ili drugog dokumenta

Pozivamo predstavnike zainteresirane javnosti da najkasnije do 30. srpnja 2026. godine dostave svoje komentare na Plan djelovanja civilne zaštite Virovitičko-podravske županije za putem OBRASCA za savjetovanja na e-mail: ljuban.garaca@vpz.hr 
Po završetku savjetovanja, svi pristigli komentari bit će javno dostupni na internetskoj stranici Virovitičko-podravske županije te priloženi uz prijedlog akta kojeg donosi župan  Virovitičko-podravske županije. 
Ukoliko ne želite da Vaš komentar bude javno objavljen, molimo Vas da to jasno istaknete pri dostavi obrasca.
Zahvaljujemo na doprinosu u izradi što kvalitetnijeg Plana djelovanja civilne zaštite Virovitičko-podravske županije.


